August Ferdinand Möbius

August Ferdinand Möbius ( ahoskatua eta Moebius ere idatzia; Schulpforta, Saxoniako hauteslerria,  – Leipzig, ) alemaniar matematikaria eta astronomiako teorilaria izan zen. Geometria eta topologiaren gainean egin zituen lanengatik da batez ere ezaguna. Moebius banda definitzeagatik ere ezaguna da.

 Biografia 
1815. urtean Leipzigeko Unibertsitatean irakasle izan zen; geroago haren zuzendaritzapean eraiki zen unibertsitate bereko behatokiaren zuzendari gisa aritu zen. Astronomiaren teoriari buruz 1815. urtean egin zuen De Computandis Occultionibus Fixarum per Planetas izeneko obrak ikaragarrizko arrakasta izan zuen. Matematikari buruzko asmakuntzak, berriz, Crelle's Journal izeneko aldizkarian argitaratu zituen. Geometrian, koordenatu homogeneoak eta dualitate printzipioa landu zituen. Möbius topologiaren sortzailetzat hartzen da; ertz eta alde bakarreko gainazalak aztertu zituen, Möbius-en zerrenda izenez ezaguna dena, besteak beste.

 Erreferentziak 

Kategoria:Saxonia-Anhalteko jendea
Kategoria:Alemaniako matematikariak
Kategoria:Alemaniako astronomoak
Kategoria:XIX. mendeko matematikariak
Kategoria:Zenbakien teorialariak
Kategoria:Geometrak
Kategoria:Leipzigen hildakoak